BEC, decizie în privința lui Iohannis: Un candidat de pe listele unui partid nu este independent/ Stroe (PNL): Subiectul e închis
Biroul Electoral Central (BEC) a adoptat, vineri seară, o decizie care clarifică situația unei posibile candidaturi, ca independent, a președintelui Klaus Iohannis, din partea PNL. Despre posibilitatea candidaturii unui independent pe listele unui partid politic, Biroul afirmă că o persoană care este propusă pe lista unui partid, indiferent că deține sau nu calitatea de membru, nu este independent. Totodată, purtătorul de cuvânt al liberalilor, Ionuț Stroe, afirmă că „subiectul pentru noi este unul închis”.